આ પ્રસંગે રેખા પટેલના ગદ્ય વિશે ગૂજરાત વિદ્યાપીઠનાં અધ્યક્ષા ડો. ઉષા ઉપાધ્યાય અને રેખા પટેલના પદ્ય વિશે સરદાર પટેલ યુનિવર્સિટીના ગુજરાતી વિભાગનાં અધ્યાપિકા ડો. સુધા ચૌહાણે વક્તવ્યો આપ્યાં હતાં. ડાયસ્પોરા માઇગ્રેશન એન્ડ રિસર્ચ સેન્ટરનાં નિયામક ડો. નીરજા ગુપ્તા, ‘ગુજરાત ટાઇમ્સ’ના કન્સલ્ટિંગ એડિટર દિગંત સોમપુરા, ગુજરાત ચેમ્બર ઓફ કોમર્સ એન્ડ ઇન્ડસ્ટ્રીઝના પ્રમુખ શૈલેશભાઈ પટવારી અતિથિવિશેષપદે હાજર રહ્યા હતા. આ તકે એનઆરજી કમિટીના ચેરમેન અને આફ્રિકાના પૂર્વ રાજદૂત કે. એચ. પટેલે પ્રતિભાવ આપ્યો હતો.